ข้อกำหนด ฉบับที่ 18 (พ.ศ. 2515) ออกตามความในพระราชบัญญัติจัดระเบียบกิจการแพปลา พ.ศ. 2496 ว่าด้วยกำหนดวิธีการขายทอดตลาดและกำหนดหน่วยของน้ำหนักในการขายทอดตลาดสินค้าสัตว์น้ำ การทำบัญชีและเอกสารเป็นภาษาไทย ในสะพานปลากรุงเทพ
ข้อกำหนด
ข้อกำหนด
ฉบับที่
๑๘ ( พ.ศ. ๒๕๑๕ )
ออกตามความในพระราชบัญญัติจัดระเบียบกิจการแพปลา
พ.ศ.
๒๔๙๖
ว่าด้วยกำหนดวิธีการขายทอดตลาดและกำหนดหน่วย
ของน้ำหนักในการขายทอดตลาดสินค้าสัตว์น้ำ
การทำบัญชีและเอกสารเป็นภาษาไทย
ในสะพานปลากรุงเทพ
 

อาศัยอำนาจตามความในมาตรา ๓๑ ( ๓ ) และ ( ๕ )
แห่งพระราชบัญญัติจัดระเบียบกิจการแพปลา พ.ศ. ๒๕๙๖
และโดยอนุมัติรัฐมนตรีว่าการกระทรวงเกษตรอธิบดีกรมประมงออกข้อกำหนดไว้ ดังต่อไปนี้

ข้อ ๑
ให้ยกเลิกข้อกำหนดฉบับที่ ๑๔ ( พ.ศ. ๒๕๐๕
) ออกตามความในพระราชบัญญัติจัดระเบียบกิจการแพปลา พ.ศ. ๒๔๙๖ ว่าด้วยกำหนดวิธีการขายทอดตลาดและกำหนดหน่วยของน้ำหนักในการขายทอดตลาดสินค้าสัตว์น้ำในสะพานปลา
ลงวันที่ ๑๗ สิงหาคม ๒๕๐๕ และให้ใช้ข้อกำหนดนี้แทน

ข้อ ๒
ให้ผู้ประกอบกิจการแพปลาจัดให้มีเครื่องชั่งเพื่อการขายทอดตลาดสินค้าสัตว์น้ำตามชนิด
ขนาด และแบบ ที่อธิบดีกรมประมงอนุมัติ

ข้อ ๓
ให้ผู้ขายทอดตลาดสินค้าสัตว์น้ำดำเนินการขายทอดตลาดสินค้าสัตว์น้ำโดยวิธีการชั่งตามกฎหมายว่าด้วยมาตรา
ชั่ง ตวง วัด และให้กำหนดน้ำหนักหนึ่งกิโลกรัมเป็นหนึ่งหน่วยในการขายทอดตลาด

ข้อ ๔
ให้ผู้ขายทอดตลาดสินค้าสัตว์น้ำดำเนินการขายทอดตลาดสินค้าสัตว์น้ำเป็นภาษาไทย
ในกรณีที่มีผู้เสนอราคาซื้อสูงสุดเท่ากัน
ให้ขายแก่ผู้ที่เสนอราคาซื้อสูงสุดรายแรกก่อนรายอื่น

ข้อ ๕
ในขณะกระทำการขายทอดตลาดสินค้าสัตว์น้ำ
ให้ผู้ขายทอดตลาดสินค้าสัตว์น้ำหรือผู้ซึ่งผู้ขายทอดตลาดสินค้าสัตว์น้ำมอบหมาย
กรอกรายการขายทอดตลาดสินค้าสัตว์น้ำนั้นเป็นภาษาไทยลงในใบบันทึกการขายทอดตลาดสินค้าสัตว์น้ำตามแบบพิมพ์ที่องค์การสะพานปลากำหนด

ข้อ ๖
ให้ผู้ขายทอดตลาดสินค้าสัตว์น้ำนำต้นฉบับใบบันทึกการขายทอดตลาดสินค้าสัตว์น้ำตามข้อ
๕ ไปส่งมอบให้แก่องค์การสะพานปลาโดยตรงทันทีเมื่อทำการขายทอดตลาดสินค้าสัตว์น้ำเสร็จแล้ว
โดยไม่นำแบบพิมพ์ดังกล่าวเข้าไปยังสำนักงานผู้ประกอบกิจการแพปลาก่อน

ข้อ ๗[๑]
ข้อกำหนดฉบับนี้
ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ให้ไว้
ณ วันที่ 16 มีนาคม พ.ศ. 2515
สันต์
บัณฑุกุล
อธิบดีกรมประมง














































นันทพล/ปรับปรุง
๓
มกราคม ๒๕๕๐

[๑]
ราชกิจจานุเบกษา เล่ม ๘๙/ตอนที่ ๕๓/ฉบับพิเศษหน้า ๕/๑ เมษายน ๒๕๑๕